### 9.     Beslutning om vurdering af parkeringsforhold i [adresse] i Gørlev

**Åbent**

Sagsnr.: 326-2018-5840        J.nr.: 05.00.00           Dokumentnr.:
326-2019-234568

**Sagstype**

Beslutning.

**Resume og sagens baggrund**

I 2001 er der taget stilling til parkeringsmulighederne i
Gørlev. I [adresse] i Gørlev er der herefter i 2018 og 2019 genmarkerkeret gule
striber, som viser hvor, der er parkering forbudt. Udvalget skal træffe
beslutning om, om der skal foretages en ny vurdering af parkeringsmulighederne
i Gørlev.

**Indstillinger**

Chefen for Vej, Ejendom og Affald indstiller, at udvalget
beslutter, om der skal iværksættes en vurdering af parkeringsmulighederne i og
ved [adresse] i Gørlev.

**Behandling**

Teknik- og Miljøudvalget.

**Sagsfremstilling**

I 2001 behandlede tidligere Gørlev Kommunes Udvalg for
Teknik og Miljø trafik- og parkeringsforholdene i Gørlev med blandt andet
etablering af de store parkeringspladser ved benzintanken. Forbuddet mod
parkering i [adresse] og de gule striber er formodentlig etableret i den
forbindelse tilbage i 2001. Den gule markering er blevet genmarkeret efter en henvendelse
fra Gørlev og omegns Lokalråd i 2017.

Genmarkeringen af de gule striber, som viser
parkeringsforbuddet, har givet anledning til en del opmærksomhed på de
eksisterende parkeringsmuligheder i [adresse].

[adresse] er en handelsgade. En vurdering af behovet for
parkeringspladser kan ske i samarbejde med detailhandlen i [adresse] og Gørlev
Handels- og Erhvervsforening. På grund af de dårlige oversigtsforhold i [adresse]
bør eventuelle parkeringspladser i [adresse] etableres som parkeringslommer.

Den hævede flade mellem de centralt placerede
parkeringspladser er snart 20 år gammel.

Der er begrænset oversigt gennem hele byen, derfor er der
fuldt optrukne linjer gennem byen.

**Økonomiske konsekvenser**

Ingen økonomiske konsekvenser.

Hvis vurderingen af parkeringsmulighederne viser, at der
skal etableres nye parkeringspladser, vil der være udgifter hertil. Udgifterne
vil skønsmæssigt andrage sig til 350.000 kr. for 2 parkeringslommer, to vejbump
og renovering af den hævede flade.